جمهور باشقانی رجب طیب اردوغان "1-جی قلوبال قاچقین‌لار فورومو" ندا ایشتیراک ائتمک اوچون سوئیس-ا سفر ائتدی.
بیرلشمیش میللت‌لر تشکیلاتی‌نین قاچقین‌لار عذره عالی کمیسارلیغی (BMMYK) و سوئیس-ین ائو صاحیب لیگینده  17-18 دسامبر تاریخ‌لرینده کئچیریله‌جک فوروما جمهور باشقانی اردوغان بمت-نین قاچقین‌لار عذره عالی کمیسارلیغی فیلیپپو گراندی‌نین دعوتی ایله برابر حقوق‌لو صدر کیمی ایشتیراک ائدیر.
اردوغان بمت-نین باش کاتیبی آنتونیو گوترش ین ده ایشتیراک ائدجگی فورومون آچیلیش ایجلاسیندا چیخیش ائده‌جک.
تاریخده ایلک دفعه قاچقین‌لار اوچون کئچیریله‌جک فورومدا موختلیف اؤلکه‌لردن قاچقین‌لار، حکومت و دؤولت باشچی‌لاری، بمت رهبرلری، اولوسلار آراسی قوروم‌لار، اینکیشاف تشکیلات‌لاری، ایش دونیاسی نین لیدرلری، غیری -حکومت تشکیلاتلاریندان‌ نماینده‌لر و اینسانی تشکیلات‌لارین نماینده‌لرین‌دن عبارت 2 مین‌دن چوخ اینسان ایشتیراک ائده‌جک.
جمهور باشقانی اردوغان ژنو-ده کئچیرجگی گؤروش‌لر چرچیوه‌سینده جمهور باشقانلیغی طرفیندن "حیات داوام ائدیر، اینجه صنعت داوام ائدیر" باش‌لیق‌لی تورکیه-‌ده یاشایان سوریه-لی صنعتچی لرین اثرلرین‌دن تشکیل تاپان بیرگه رسم و فوتوشکیل سرگی‌سی‌نین آچیلیشینا دا قاتیلا‌جاق.
ایستانبول آتاتورک هاوا لیمانیندان حرکت ائدن جمهور باشقانینا سفری زامانی حیات یولداشی امینه اردوغان، خاریجی ایشلر ناظیری مولود چاووش اوغلو، خزینه و مالیه ناظیری برات آلبایراک، ایچ ایشلر ناظیری سلیمان سویلو، میللی مودافعه ناظیری حولوصی آکار، صنایع و تکنولوژی ناظیری مصطفی وارانک، عائله، امک و سوسیال خیدمت‌لر ناظیری زهرا زومروت سلچوک، عدالت و اینکیشاف پارتی نین صدر عوضی نومان کورتولموش و آک پارتی‌نین صدر معاوینی جودت ییلماز موشاییت ائدیر.
